b'\n_START_ARTICLE_\nKoolhoven\n_START_PARAGRAPH_\nKoolhoven oli hollantilainen, Frederick Koolhovenin perustama, l\xc3\xa4hell\xc3\xa4 Rotterdamia sijainnut lentokonetehdas. Koolhovenin lentokoneista tunnetuimpia olivat Koolhoven F.K.51 ja Koolhoven F.K.58. _NEWLINE_Alankomaiden ilmavoimat k\xc3\xa4yttiv\xc3\xa4t Koolhovenin lentokoneita 1930-luvulla. F.K.58 oli my\xc3\xb6s Ranskan ilmavoimien k\xc3\xa4yt\xc3\xb6ss\xc3\xa4. Suomen ilmavoimat k\xc3\xa4ytti Koolhoven F.K.31 -lentokoneita vuosina 1925\xe2\x80\x931927 \xe2\x80\x93 F.K.31 oli kenties Ilmavoimien huonoin konetyyppi. Talvisodan aikana ruotsalainen vapaaehtoinen lent\xc3\xa4j\xc3\xa4 Carl Gustav von Rosen hankki Ilmavoimille kaksi Koolhoven F.K.52 -konetta.  _NEWLINE_Yhti\xc3\xb6n toiminta p\xc3\xa4\xc3\xa4ttyi Luftwaffen pommituksiin vuonna 1940. Toisen maailmansodan j\xc3\xa4lkeen yritys elvytt\xc3\xa4\xc3\xa4 yhti\xc3\xb6 ep\xc3\xa4onnistui. Sen ty\xc3\xb6voima ja arkistot siirrettiin Fokkerille.'